b'\n_START_ARTICLE_\nBrian\xc3\xa7on\n_START_SECTION_\nGeografija\n_START_PARAGRAPH_\nBrian\xc3\xa7on le\xc5\xbei v pokrajini Daufineji na planoti nad reko Durance in njenim pritokom Guisane, v vzno\xc5\xbeju Kotijskih Alp. Severozahodno od mesta pod Col du Lautaretom se nahaja znano zimsko\xc5\xa1portno sredi\xc5\xa1\xc4\x8de Serre Chevalier.\n_START_SECTION_\nZgodovina\n_START_PARAGRAPH_\nV rimskem obdobju je bil kraj poznan kot Brigantium, pred tem del kraljestva ligurskega kralja Kotija._NEWLINE_Okoli 1040 je pri\xc5\xa1el v roke Albonskih grofov, kasnej\xc5\xa1ih dauphinov Viennskih. Ozemlje Brian\xc3\xa7ona je poleg doline reke Durance zajemalo tudi obmo\xc4\x8dje dolin rek Dora Ripario in Chisone na vzhodni strani alpske verige. V 17. stoletju je bilo sredi\xc5\xa1\xc4\x8de kraja pod Vaubanom mo\xc4\x8dno utrjeno, prav tako tudi njegova okolica. V letu 1697 je ob koncu devetletne vojne med Francijo in Augsbur\xc5\xa1ko ligo pripadel Savoji, v letu 1713 pa bil s sporazumom v Utrechtu vrnjen Franciji; vse doline na vzhodni strani Alp so pri tem ostale v Savoji. Leta 1815 se je med Napoleonskimi vojnami Brian\xc3\xa7on uspe\xc5\xa1no zoperstavljal trimese\xc4\x8dnemu obleganju Zaveznikov, ob drugem pari\xc5\xa1kem sporazumu, po bitki pri Waterlooju pa je moral podpisati kapitulacijo.'